RESOLUCIÓN do 15 de maio de 2003 pola que se convocan cursos de inglés, francés e portugués.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 05/06/2003

Dentro do programa de actividades de formación da Escola Galega de Administración Pública (EGAP) para o ano 2003, e conforme as funcións atribuídas pola Lei 4/1987, do 27 de maio, de creación da escola e pola Lei 10/1989, do 10 de xullo, de modificación da anterior, convócanse os cursos referidos no anexo I a esta resolución, que se desenvolverán
de conformidade coas seguintes bases xerais e específicas:
Primeira.-Solicitudes.
1. O persoal que desexe participar nos cursos programados deberá solicitalo coa presentación da instancia e certificación que, como modelo oficial, se recollen nos anexos II e III desta resolución, respectivamente.
2. A falsidade ou ocultación de datos esenciais para a selección dos aspirantes dará lugar á exclusión automática do curso solicitado, así como á imposibilidade de participar en ningún outro curso neste ano.
3. O prazo de presentación de instancias rematará o día 20 de xuño de 2003.
4. As solicitudes, dirixidas ó director da EGAP, presentaranse no rexistro xeral da escola, sita na rúa de Madrid, 2-4, 15707 Santiago de Compostela, ou en calquera das dependencias recollidas no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Segunda.-Acceso ás actividades.
Poderá participa-lo persoal que cumpra os requisitos específicos esixidos para cada curso no aludido anexo I.
Terceira.-Selección.
1. A selección efectuarase de acordo co previsto para cada curso no citado anexo.
2. As relacións de seleccionados para participar nos cursos previstos publicaranse nos taboleiros de anuncios da EGAP e do Centro de Información Administrativa e Atención ó Cidadán e, se é o caso, nas delegacións provinciais da Consellería da Presidencia, Relacións Institucionais e Administración Pública.
Cuarta.-Certificacións de asistencia.
1. Outorgaráselle-lo correspondente certificado de asistencia ós alumnos que participen con regularidade e dedicación no desenvolvemento dos cursos. Para os efectos de avalia-los coñecementos adquiridos polos alumnos, a EGAP poderá realiza-las probas ou a presentación dos traballos que considere oportuno.
2. É obrigatoria a asistencia e puntualidade a tódalas sesións dos cursos. Toda ausencia deberá ser xustificada debidamente polo interesado. A falta de asistencia, aínda que sexa xustificada, a máis do 15% das horas lectivas programadas, impedirá a expedición da certificación anteriormente referida e dará lugar á baixa no curso coa perda de tódolos dereitos.
3. Para coñecemento e constancia no seu expediente, os participantes nos cursos deberán facilitar copia da certificación recibida ós servicios de persoal do centro directivo ó que estean adscritos.
Quinta.-Modificacións.
1. A EGAP poderá modifica-lo desenvolvemento e mailos contidos dos cursos anunciados co fin de adaptalos ás necesidades da Administración, así como ás distintas continxencias que poidan xurdir.
2. No suposto de que o número de seleccionados sexa inferior ó 50% das prazas convocadas, a EGAP resérvase o dereito de suspende-la realización do curso de que se trate, utilizando para o efecto os medios de notificación ós interesados previstos na normativa vixente. O mesmo poderá suceder se durante a realización do curso se constata unha inasistencia inferior a esa cifra.
Santiago de Compostela, 15 de maio de 2003.
Domingo Bello Janeiro
Director da Escola Galega de Administración Pública
ANEXO I
Curso: inglés medio.
1. Obxectivos.
Proporcionar uns coñecementos da lingua inglesa para relacionarse de forma eficaz, oralmente ou por escrito, con persoas ou institucións de países anglófonos.
2. Destinatarios.
Persoal de Administración da Xunta de Galicia, da Administración local, das universidades de Galicia, do Parlamento, do Consello de Contas e do Valedor do Pobo. Absteranse de solicitar este curso as persoas que xa o fixeron anteriormente. A selección efectuarase en función do resultado dunha proba escrita de nivel de coñecementos de inglés que deberán realiza-los candidatos o día 2 de setembro ás 17 horas no salón de actos da EGAP. Dentro do nivel adecuado daráselles preferencia ós candidatos que acrediten a relación do posto de traballo co contido do curso.
3. Desenvolvemento.
3.1. Duración: 150 horas.
3.2. Lugar: Santiago de Compostela.
3.3. Datas: do 9 de setembro de 2003 ó 22 de xuño de 2004.
3.4. Horarios: martes e xoves, das 17 ás 19 horas.
3.5. Prazas: 20, das que 11 serán para o persoal da Xunta de Galicia, sempre que reúna os requisitos de nivel derivados da realización da proba que se practique.
4. Contido.
-Consolidación dos tempos verbais, facendo fincapé na correspondencia dos tempos: condicionais, compostos, etc.
-Profundización no uso dos phrasal verbs.
-Adquisición de vocabulario especializado.
-Pronuncia-las formas distintas da lingua inglesa, e a súa comprensión.
-Desenvolvemento de ideas complexas.
Curso: inglés superior.
1. Obxectivos.
Proporcionar uns coñecementos máis profundos da lingua inglesa para relacionarse de forma eficaz, oralmente ou por escrito, con persoas ou institucións de países anglófonos.
2. Destinatarios.
Persoal de Administración da Xunta de Galicia, da Administración local, das universidades de Gali
cia, do Parlamento, do Consello de Contas e do Valedor do Pobo. Absteranse de solicitar este curso as persoas que xa o fixeron anteriormente. A selección efectuarase en función do resultado dunha proba escrita de nivel de coñecementos de inglés que deberán realiza-los candidatos o día 2 de setembro ás 17 horas no salón de actos da EGAP. Dentro do nivel adecuado daráselles preferencia ós candidatos que acrediten a relación do posto de traballo co contido do curso.
3. Desenvolvemento.
3.1. Duración: 150 horas.
3.2. Lugar: Santiago de Compostela.
3.3. Datas: do 9 de setembro de 2003 ó 22 de xuño de 2004.
3.4. Horarios: martes e xoves, das 19 ás 21 horas.
3.5. Prazas: 20, das que 11 serán para o persoal da Xunta de Galicia, sempre que reúna os requisitos de nivel derivados da realización da proba que se practique.
4. Contido.
-Consolidación dos tempos verbais, facendo fincapé na correspondencia dos tempos: condicionais, compostos, etc.
-Profundización no uso dos phrasal verbs.
-Adquisición de vocabulario especializado.
-Pronuncia-las formas distintas da lingua inglesa, e a súa comprensión.
-Desenvolvemento de ideas complexas.
Curso: francés medio.
1. Obxectivos.
Proporcionar uns coñecementos da lingua francesa, para relacionarse de forma eficaz, oralmente ou por escrito, con persoas ou institucións de países francófonos.
2. Destinatarios.
Persoal de Administración da Xunta de Galicia, da Administración local, das universidades de Galicia, do Parlamento, do Consello de Contas e do Valedor do Pobo. Absteranse de solicitar este curso as persoas que xa o fixeron anteriormente. A selección efectuarase en función do resultado dunha proba escrita de nivel de coñecementos de francés que deberán realiza-los candidatos o día 3 de setembro na aula 11 da EGAP. Dentro do nivel adecuado daráselles preferencia ós candidatos que acrediten a relación do posto de traballo co contido do curso.
3. Desenvolvemento do curso.
3.1. Duración: 150 horas.
3.2. Lugar: Santiago de Compostela.
3.3. Datas: do 9 de setembro de 2003 ó 28 de xuño de 2004.
3.4. Horarios: luns e mércores, das 17 ás 19 horas.
3.5. Prazas: 20, das que 11 serán para o persoal da Xunta de Galicia, sempre que reúna os requisitos de nivel derivados da realización da proba que se practique.
4. Contido.
Vocabulario. Pronuncia. Estructuras gramaticais. Comprensión básica. Formulación e contestación de preguntas. Análise de situacións concretas da vida corrente.
Curso: francés superior.
1. Obxectivos.
Proporcionar uns coñecementos máis profundos da lingua francesa para relacionarse de forma eficaz, oralmente ou por escrito, con persoas ou institucións de países francófonos.
2. Destinatarios.
Persoal de Administración da Xunta de Galicia, da Administración local, das universidades de Galicia, do Parlamento, do Consello de Contas e do Valedor do Pobo. Absteranse de solicitar este curso as persoas que xa o fixeron anteriormente. A selección efectuarase en función do resultado dunha proba escrita de nivel de coñecementos de francés que deberán realiza-los candidatos o día 3 de setembro na aula 11 da EGAP. Dentro do nivel adecuado daráselles preferencia ós candidatos que acrediten a relación do posto de traballo co contido do curso.
3. Desenvolvemento.
3.1. Duración: 150 horas.
3.2. Lugar: Santiago de Compostela.
3.3. Datas: do 9 de setembro de 2003 ó 28 de xuño de 2004.
3.4. Horarios: luns e mércores, das 19 ás 21 horas.
3.5. Prazas: 20, das que 11 serán para o persoal da Xunta de Galicia, sempre que reúna os requisitos de nivel derivados da realización da proba que se practique.
4. Contido.
-Introducción.
-A comunicación teléfonica.
-A correspondencia.
Curso: portugués, nivel básico (2 edicións).
1. Obxectivos.
Comprende-la información global e específica das menxases orais e escritas da lingua portuguesa relativas ás diversas situacións habituais da comunicación, emitidas directamente polos falantes ou polos medios de comunicación.
Producir mensaxes orais e escritas no portugués, utilizando recursos lingüísticos e non lingüísticos, nas diversas situacións habituais da comunicación para conseguir que esta sexa fluída e satisfactoria.
2. Destinatarios.
Persoal de Administración da Xunta de Galicia, da Administración local, das universidades de Galicia, do Parlamento, do Consello de Contas e do Valedor do Pobo. Daráselles preferencia ós candidatos que acrediten a relación do posto de traballo co contido do curso.
3. Desenvolvemento.
3.1. Duración: 60 horas.
3.2. Lugar, horarios e datas: Santiago de Compostela: luns e xoves, das 17 ás 19 horas, do 1 de setembro ó 18 de decembro; Vigo: luns e mércores, das 17 ás 19 horas, do 1 de setembro ó 15 de decembro.
3.3. Prazas: 20, das que 11 serán para a Administración autonómica, 4 para a local, 2 para a universitaria, 1 para a do Parlamento, 1 para o Consello de Contas e 1 para o Valedor do Pobo.
4. Contido básico.
-Comunicación oral.
-Comunicación escrita.
-Actitudes.
Curso: portugués, nivel II (3 edicións).
1. Obxectivos.
Profundar na comprensión da información global e específica das menxases orais e escritas da lingua portuguesa relativas ás diversas situacións habituais da comunicación, emitidas directamente polos falantes ou polos medios de comunicación.
Producir mensaxes orais e escritas no portugués, utilizando recursos lingüísticos e non lingüísticos, nas diversas situacións habituais da comunicación para conseguir que esta sexa fluída e satisfactoria.
2. Destinatarios.
Persoal de Administración da Xunta de Galicia, da Administración local, das universidades de Galicia, do Parlamento, do Consello de Contas e do Valedor do Pobo. Terán preferencia os alumnos que obtiveron o certificado de asistencia no curso de nivel I
realizado o ano pasado. As prazas sobrantes cubriranse en función do resultado dunha proba de nivel que deberán realiza-lo resto dos candidatos no lugar, día e hora que determine a EGAP. Dentro do nivel adecuado daráselles preferencia ós candidatos que acrediten a relación do posto de traballo co contido do curso.
3. Desenvolvemento.
3.1. Duración: 60 horas.
3.2. Lugar, horarios e datas: Santiago de Compostela: luns e xoves, das 19 ás 21 horas, do 1 de setembro ó 18 de decembro; Ourense: luns e mércores, das 17 ás 19 horas, do 1 de setembro ó 15 de decembro; Vigo: luns e mércores, das 19 ás 21 horas, do 1 de setembro ó 15 de decembro.
3.3. Prazas: 20.
4. Contido básico.
-Comunicación oral.
-Comunicación escrita.
-Actitudes.